করোনাভাইরাসের কারণে পেছাল জেমস বন্ডের ছবি
করোনাভাইরাসের কারণে জেমস বন্ড সিরিজের নতুন ছবি ‘নো টাইম টু ডাই’য়ের মুক্তির তারিখ পিছিয়ে দেয়া হয়েছে। 







ছবিটি মুক্তি পাওয়ার কথা ছিল ৩ এপ্রিল। কিন্তু বিশ্বব্যাপি করোনাভাইরাসের বিস্তার নিয়ে শঙ্কিত হয়ে ছবি মুক্তির তারিখ পিছিয়ে দেয়া হয়।
জেমস বন্ডের টুইটার পেইজের বরাত দিয়ে বিবিসি জানায়, ‘প্রযোজনা সংস্থা এমজিএম, ইউনিভার্সাল অ্যান্ড বন্ড প্রডিউসার্স বারবারা ব্রকলি এবং মাইকল জি. উইলসনের সিদ্ধান্ত অনুযায়ী ‘নো টাইম টু ডাই’ ছবির মুক্তির তারিখ এপ্রিলের পরিবর্তে নভেম্বরে ধার্য করা হয়েছে। বিশ্বব্যাপী চলচ্চিত্রের বাজারের অবস্থা সতর্কতার সঙ্গে বিবেচনা করে এই সিদ্ধান্ত নেয়া হয়।’




যুক্তরাজ্যে নতুন তারিখ অনুযায়ী  ছবি মুক্তি পাবে ১২ নভেম্বর এবং যুক্তরাষ্ট্রে ‍২৫ নভেম্বর।
অভিনেতা ডেনিয়েল ক্রেইগ এ ছবিতে শেষ বারের মতো জেমস বন্ডের ভূমিকায় অভিনয় করেছেন।

করোনাভাইরাসের কারণে জেমস বন্ড সিরিজের নতুন ছবি ‘নো টাইম টু ডাই’য়ের মুক্তির তারিখ পিছিয়ে দেয়া হয়েছে।